વિસનગર સોનાકોમ્પલેક્ષમાં શિવદત્ત અને ગુડલક ફાઈનાન્સમાં બેસતાં પટેલ સંજય-દત્તુ શાંતિલાલ હરગોવનદાસ મહેસાણા રોડ ઉપર આવેલી તિરૂપતી શુકન બંગ્લોઝમાં રહે છે જે ૧ ઓગષ્ટે  તેમના ઘરેથી સફેદ કલરનું એકટીવા લઈ નીકળ્યા હતા સોસાયટીની બહાર આવેલી નાઈન માર્ટ આગળ પસાર થતાં હતા તે દરમ્યાન લાલ કલરની ગાડી આગળ ચાર શખ્સો ઉભા હતા તેમણે ઈશારો કરી એકટીવા ઉભુ રખાવી રીવોલ્વર જેવું સાધન બતાવી કહેલ કે ગાડીમાં બેસી જા જેથી સંજય ગભરાઈ જઈ એકટીવા રોડ ઉપર નાખી સોસાયટી તરફ દોટ મુકી હતી જે ચાર અજાણ્યા માણસો તેમની લાલ કલરની ગાડીમાં બેસી મહેસાણા ચોકડી તરફ જતાં રહેલા જે બાબતે વિસનગર શહેર પોલીસ મથકમાં ચાર અજાણ્યા શખ્શો સામે અપહરણની ફરીયાદ પટેલ સંજયભાઈ-દત્તુ શાંતિલાલની આપતા પોલીસે આ ગુનાની જીણવટભરી તપાસ પી. આઈ નીનામાએ હાથ ધરી હતી જેમાં પોલીસને હકીકત મળેલ કે બહુચરાજી ના બે શખ્શો સંડોવાયેલા છે જેમાં બેની ધરપકડ કરી કોર્ટમાં રીમાન્ડની માગણી કરતાં દિન એકના રીમાન્ડ મંજુર કર્યા હતા જેમાં પુછપરછમાં ત્રીજા આરોપીનું નામ ખુલવા પામ્યું હતું જે આધારે પોલીસે મહેસાણા ભોયરાવાસનો ઠાકોર જયેશકુમાર ઉર્ફે મોન્ટુને રવિવારે રાત્રિના દબોચી લઈ વધુ તપાસ હાથ ધરી છે.